รัฐบาลไทย-ข่าวทำเนียบรัฐบาล-ปมท. เผยทุกพื้นที่เร่งดำเนินการแก้ไขปัญหายาเสพติดระยะเร่งด่วน 3 เดือน เน้นการบูรณาการร่วมกันทุกหน่วยงาน กวาดบ้านตัวเองให้สะอาด ขยายผลจับกุมผู้เสพผู้ค้า ควบคู่กับการสร้างภูมิคุ้มกัน
วันจันทร์ที่ 5 ธันวาคม 2565
ปมท. เผยทุกพื้นที่เร่งดําเนินการแก้ไขปัญหายาเสพติดระยะเร่งด่วน 3 เดือน เน้นการบูรณาการร่วมกันทุกหน่วยงาน กวาดบ้านตัวเองให้สะอาด ขยายผลจับกุมผู้เสพผู้ค้า ควบคู่กับการสร้างภูมิคุ้มกัน
ปมท. เผยทุกพื้นที่เร่งดําเนินการแก้ไขปัญหายาเสพติดระยะเร่งด่วน 3 เดือน เน้นการบูรณาการร่วมกันทุกหน่วยงาน กวาดบ้านตัวเองให้สะอาด ขยายผลจับกุมผู้เสพ ผู้ค้า ควบคู่กับการสร้างภูมิคุ้มกันปลูกฝังจิตสํานึกให้รู้ทันพิษภัยยาเสพติด
เมื่อวันที่ 4 ธ.ค. 65 นายสุทธิพงษ์ จุลเจริญ ปลัดกระทรวงมหาดไทย เผยทุกพื้นที่เร่งดําเนินการตามมาตรการแก้ไขปัญหายาเสพติดในระยะเร่งด่วน 3 เดือนของรัฐบาล มีการดําเนินการเชิงรุกตรวจสอบเจ้าหน้าที่รัฐอย่างต่อเนื่อง ขณะที่ฝ่ายปกครองเดินหน้าบูรณาการร่วมกับหน่วยงานที่เกี่ยวข้องในพื้นที่ขยายผล จับกุมขบวนการค้ายาเสพติดและนําตัวผู้ป่วยยาเสพติดเข้าสู่ระบบบําบัดอย่างต่อเนื่อง ควบคู่กับการจัดกิจกรรมเชิงบวกต่างๆ เช่น การแข่งขันกีฬา กิจกรรมสันทนาการต่างๆ การสร้างจิตสํานึกให้แก่เด็ก เยาวชน และกลุ่มเสี่ยง เพื่อสร้างภูมิคุ้มกัน และความความรู้ความเข้าใจถึงพิษภัยของยาเสพติด ซึ่งเป็นการตัดวงจร Demand และ Supply เพื่อป้องกันและปราบปรามยาเสพติดในพื้นที่ นําชัยชนะในสงครามยาเสพติดมาสู่พี่น้องประชาชน ซึ่งตัวอย่างการปฏิบัติมีรายละเอียด ดังนี้
1. จังหวัดหนองคาย นายสมควร ใจซื่อ นายอําเภอสังคม/ผอ.ศป.ปส.อ.สังคม พ.ต.อ.เจษฎา คุ้มศาตรา ผู้กํากับสถานีตํารวจภูธรสังคม นายชัยวัฒน์ พรหมพินิจ ปลัดอาวุโส นายสมศักดิ์ สาลี ปลัดอําเภอหัวหน้าฝ่ายความมั่นคง มอบหมายให้ นายนิเวศ ทองจรัส ปลัดอําเภองานป้องกัน พร้อมสมาชิก อส. อ.สังคม บูรณาการกําลังร่วมกับชุดสืบสวน สภ.สังคม เจ้าหน้าที่สาธารณสุขอําเภอสังคม ดําเนินการตามมาตรการแก้ไขปัญหายาเสพติดในระยะเร่งรัด 3 เดือน (มาตรการที่ 2 มาตรการปราบปรามยาเสพติด ด้านการตรวจสอบเจ้าหน้าที่ของรัฐฯ) โดยการตรวจปัสสาวะหาสารเสพติดกํานัน ผู้ใหญ่บ้าน แพทย์ฯ ผู้ช่วยฯ สารวัตรกํานัน อําเภอสังคม จํานวน 155 คน ปรากฏว่า พบผู้มีสารเสพติดในร่างกายจํานวน 5 คน จึงได้ดําเนินการตามระบบคัดกรอง และมาตรการที่เกี่ยวข้องต่อไป
2. จังหวัดแม่ฮ่องสอน นายกองโท สังคม คัดเชียงแสน ผบ.ร้อย อส.อ.อําเภอแม่สะเรียง ที่ 3 เป็นประธานการประชุมประจําเดือน กํานัน ผู้ใหญ่บ้าน อําเภอแม่สะเรียง จังหวัดแม่ฮ่องสอน และได้มอบนโยบายแนวทางการปฏิบัติราชการ รวมถึงการตรวจสารเสพติดให้แก่กํานัน ผู้ใหญ่บ้าน ผู้ช่วยผู้ใหญ่บ้าน ด้วยการตรวจปัสสาวะ ตามนโยบายกระทรวงมหาดไทย โดยมี นายหมวดตรีตวงสิทธิ์ ประทินสุขอําไพ ผช.ผบ.ร้อย อส.อ.แม่สะเรียง ที่ 3 เจ้าหน้าที่สาธารณสุขอําเภอแม่สะเรียง เจ้าหน้าที่ตํารวจสถานีตํารวจภูธรแม่สะเรียง สมาชิกกองอาสารักษาดินแดนอําเภอแม่สะเรียงที่ 3 ร่วมการตรวจในครั้งนี้ ซึ่งผลการตรวจปัสสาวะ ไม่พบสารเสพติดแต่อย่างใดและเป็นไปด้วยความเรียบร้อย
3. จังหวัดมหาสารคาม ชุดปฏิบัติการพิเศษฝ่ายปกครองจังหวัดมหาสารคาม โดยการอํานวยการของนายเกียรติศักดิ์ ตรงศิริ ผู้ว่าราชการจังหวัดมหาสารคาม, นายนพสิทธิ์ อุดมสุวรรณกุล รองผู้ว่าราชการจังหวัดมหาสารคาม, นายอนุพงศ์ คําภูแก้ว ปลัดจังหวัดมหาสารคาม มอบหมายให้ นายวสุ ยางหงษ์ ป้องกันจังหวัดมหาสารคาม สั่งการให้ชุดปฏิบัติการพิเศษฝ่ายปกครองจังหวัดมหาสารคาม นําโดย มว.อ. ภรัณยู มายูร ผู้ช่วยป้องกันจังหวัดมหาสารคาม และสมาชิก อส.บก.อส.จังหวัดมหาสารคาม ลงพื้นที่ปิดล้อมตรวจค้นบ้านเป้าหมายผู้มีส่วนเกี่ยวข้องกับยาเสพติดตามยุทธการ “มหาสารคามเมืองปลอดภัยยาเสพติด” ในเขตพื้นที่อําเภอเมืองมหาสารคาม จากนั้นได้สนธิกําลังร่วมกับฝ่ายความมั่นคงอําเภอโกสุมพิสัย โดยการอํานวยการของนายฉลอง พึ่งโคกสูง นายอําเภอโกสุมพิสัย ขยายผลจับกุมผู้ค้าในเขตพื้นที่ตําบลดอนกลาง อําเภอโกสุมพิสัย โดยมีผลดําเนินการ พบผู้เสพ 1 ราย ตรวจปัสสาวะพบสารเสพติดในร่างกาย และได้ขยายผลจากผู้เสพสามารถจับกุมผู้ค้าในเขตพื้นที่อําเภอโกสุมพิสัยได้ 1 ราย พร้อมของกลางยาบ้า 91 เม็ด อาวุธปืนสั้น 1 กระบอก ตรวจปัสสาวะพบสารเสพติดในร่างกาย จึงควบคุมตัวนําส่งพนักงานสอบสวน สภ.โกสุมพิสัย เพื่อดําเนินคดีตามกฎหมายต่อไป
4. จังหวัดเชียงใหม่ กองกําลังผาเมือง โดยกองบังคับการควบคุมทหารพรานศูนย์ปฏิบัติการกองทัพภาคที่ 3 ปฏิบัติภารกิจซุ่มโจมตี บริเวณบ้านนามะอื้น ต.แม่อาย อ.แม่อาย จ.เชียงใหม่ พบกลุ่มบุคคลต้องสงสัย 3-5 คน เดินแถวแบกกระสอบ สะพายเป้ เข้ามาในพื้นที่ชายแดนประเทศไทย ลัดเลาะตามป่าเขา จึงแสดงตัวขอตรวจค้น แต่กลุ่มบุคคลดังกล่าวใช้อาวุธปืนไม่ทราบชนิดยิงใส่ทหาร เจ้าหน้าที่จึงเปิดฉากยิงตอบโต้เกิดการปะทะกันสนั่นป่านานกว่า 5 นาที กระทั่งเสียงปืนสงบ กลุ่มผู้ต้องสงสัยอาศัยความชํานาญพื้นที่หลบหนีข้ามแดนกลับไปยังฝั่งประเทศเพื่อนบ้าน เจ้าหน้าที่จึงเข้าไปเคลียร์พื้นที่ที่ปะทะ ตรวจสอบพบกระสอบเป้ 2 กระสอบ ภายในบรรจุยาบ้า 200,000 เม็ด จึงเก็บไว้เป็นหลักฐาน ส่งพนักงานสอบสวน สภ.แม่อาย จ.เชียงใหม่ ดําเนินการตามขั้นตอนกฎหมาย พร้อมเข้มงวดตรวจตราพื้นที่ตามแนวชายแดนอย่างต่อเนื่องป้องกันคาราวานยาเสพติด ลักลอบขนยาเสพติดเข้ามาในประเทศไทยต่อไป
5. จังหวัดหนองบัวลําภู สืบเนื่องเจ้าหน้าที่ฝ่ายปกครองอําเภอเมืองหนองบัวลําภู จับกุมนายนัด ผู้ต้องหาเสพยาบ้าและรับสารภาพว่าซื้อยาบ้ามาจาก มาจากนายอนุวัฒน์ อายุ 29 ปี เจ้าหน้าที่จึงให้นายนัดทําการล่อซื้อยาเสพติดจากนายอนุวัฒน์ฯ และนัดหมายส่งยาเสพติด ต่อมามีรถยนต์เข้ามาจอด และชาย 2 คน ได้เดินเข้ามาภายในบ้าน เจ้าหน้าที่จึงได้แสดงตัวทราบชื่อนายธีรเมท อายุ 40 ปี และเข้าตรวจค้นภายในรถยนต์ที่ผู้ต้องหาขับขี่มา จุดที่ 1 พบยาเสพติด (ยาบ้า) ลักษณะกลมแบน สีส้มแดง 895 เม็ด สีเขียว 9 เม็ด รวม 904 เม็ด และจุดที่ 2 พบยาเสพติด (ยาบ้า) ลักษณะกลมแบน จํานวน 20 ถุง สีส้มแดง 3,960 เม็ด สีเขียว 40 เม็ด รวม 4,904 เม็ด จึงได้นําตัวมาทําบันทึกจับกุมที่ ที่ว่าการอําเภอเมืองหนองบัวลําภู และแจ้งข้อกล่าวหานายธีรเมท ว่าเสพยาเสพติดให้โทษประเภท 1 (ยาบ้า) โดยผิดกฎหมาย , ร่วมกันจําหน่ายยาเสพติดให้โทษประเภท 1 (ยาบ้า) โดยการมีไว้เพื่อจําหน่ายโดยฝ่าฝืนกฎหมาย , เป็นผู้ขับขี่รถยนต์ขณะมีสารเสพติดให้โทษประเภท 1 (เมทแอมแฟตามีน) อยู่ในร่างกายโดยผิดกฎหมาย ส่วนนายอนุวัฒน์อายุ 29 ปี แจ้งข้อกล่าวหาว่า เสพยาเสพติดให้โทษประเภท 1 (ยาบ้า) โดยผิดกฎหมาย ,ร่วมกันจําหน่ายยาเสพติดให้โทษประเภท 1 (ยาบ้า) โดยการมีไว้เพื่อจําหน่ายโดยฝ่าฝืนกฎหมาย นําส่งพนักงานสอบสวน สภ.เมืองหนองบัวลําภู ดําเนินคดีตามกฎหมายต่อไป
นายสุทธิพงษ์ จุลเจริญ ปลัดกระทรวงมหาดไทย เน้นย้ําในตอนท้ายว่า ปัญหายาเสพติด มีผลโดยตรงต่อความสงบเรียบร้อยของสังคม ซึ่งกระทรวงมหาดไทยเป็นหน่วยงานรัฐที่มีหน้าที่ดูแลทุกข์สุขของประชาชนชาวไทย จึงขอให้ทุกภาคส่วนร่วมมือกันหยุดยั้งการแพร่ระบาดของยาเสพติดในสังคมไทย แก้ไขปัญหาผู้ป่วยที่ติดยาเสพติด ให้โอกาสในการกลับตัว กลับใจ กลับไปใช้ชีวิตที่อยู่บนพื้นฐานความพอเพียงสุจริต และให้โอกาสได้สร้างสรรค์สิ่งดี ๆ คืนสู่สังคม ด้วยพลังของทุกคน ทุกภาคีเครือข่าย จะเป็นกําลังสําคัญในการสร้างสังคมที่ปลอดภัย และประเทศชาติมั่นคง ห่างไกลจากยาเสพติดได้ในที่สุด ทั้งนี้ หากผู้ใดพบผู้กระทําผิด สามารถแจ้งเบาะแสได้ที่สายด่วนศูนย์ดํารงธรรม โทร 1567 โดยจะมีเจ้าหน้าที่พร้อมดําเนินการตามเบาะแสตลอด 24 ชั่วโมง
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood